Cuneiform Tablet Kayseri 275
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
a-na um-me-a-ni-a um-ma i-dí-IŠTAR-ma ta-aš-pu-ra-nim um-ma a-tù-nu-ma a-šùr ù i-lu-ni li-ṭù-lu a-na KÙ.BABBAR-pì-kà KÙ.BABBAR 1 GÍN la ni-ṭá-ḫi-ma lá-ma ṭup-pá-ku-nu i-li-kà-ni 1 DUMU zu-zu i-li-kam-ma um-ma šu-ut-ma ḫa-bu-la-ku ú-šé-la a-na kà-ri-im ir-dí-a-ni-ma kà-ru-um a-na šé-lu-im i-ta-ad-na-ni a-šùr ù {d}NIN.ŠUBUR li-ṭù-la a-na ITU.5.KAM ù ITU.6.KAM ṭup-pá-ku-nu ša i-la-kà-ni 5.ta um-me-a-num a-ṣé-er a-ḫi-e-ni nu-šé-ší-ib-ma ni-iš a-lim{ki} ú-ta-mì-ú-ni 3.6666600000000003 ma-na 6 GÍN KÙ.BABBAR ku-nu-ki-šu ša-me-a na-áš-a-ku-nu-tí <gap> a-dí 1 ma-na 7.5 GÍN KÙ.GI ší-ip-kà-at É zu-zu i-kà-du-du-ni KÙ.BABBAR lá tù-wa-ša-ra i pá-ni-tim i-nu-mì lu-mu-un li-bi₄-im i-na ṭup-pí-ku-nu ta-áš-pu-ra-ni-ni áš-pu-ra-ku-nu-tí um-ma a-na-ku-ma 1 ma-na KÙ.GI i-na a-lim{ki} a-na na-ru-qí-im a-na du-du a-dí-in šu-ma a-wi-lum i-tal-kam ma-la KI a-wi-lim e-ṣa-am ù ma-dam ta-lá-qé-a-ni a-ba-ú-a a-tù-nu šu-ma li-bi-ku-nu a-dì a-na-ku a-na-kam ra-mì-ni ú-za-ku-ú šé-bi₄-lá-nim KÙ.BABBAR 1 ma-na ù 2 ma-na a na-ru-qí-a lu-šé-lí-ma ù lá-li-kam-ma e-né-ku-nu la-mu-ur